Cuneiform Tablet CCT 2 16a (BM 113454)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma il₅-we-da-ku-ma a-na bu-za-zu qí-bi-ma a-ḫi a-ta a-ma-kam-ma ú-na-ḫi-id-kà um-ma a-na-ku-ma i-na ša-am-ší a-na kà-ni-iš té-ru-bu té-er-ta-kà ù ḫu-ša-ḫa-kà e-zi-ib-ma ku-ṣa-am ù a-šur-ša-am-ší a-na a-lim{ki} ṭù-ru-ud-ma té-er-ta-kà za-ku-tum li-li-kam-ma ù a-na-ku a-na té-er-tí-kà ù té-er-tí-a lá-ḫi-id-ma a-dí ḫa-ar-pí-šu té-er-ta-kà ù té-er-tí lu-za-ki-ma lá-li-kà-ma a-ša-ar da-am-qú-ni lu né-pu-uš a-ḫi a-ta té-er-ta-kà da-mì-iq-tám lá-áš-me-ma li-bi li-ḫi-du mì-ma ba-áb-tí-kà ša té-zi-ba-ni šu-ma lá a-tí-ḫi-id lu ḫu-bu-lí ša-am-nam ṭa-ba-am šé-bi₄-lam